**ENVIRONMENTÁLNY AUDIT**

**Téma: ENERGIA**

**(november 2020)**

V mesiaci november 2020 naši **aktívni štvrtáci na čele s triednou pani učiteľkou Bančejovou** zrealizovali na našej škole **Environmentálny audit na tému Energia** v podobe zmapovania aktuálneho stavu ako na tom sme s našou prioritnou témou na začiatku certifikačného obdobia. Stav mapovali pomocou predpripravených pracovných listov k danej téme. A na čo prišli? Tu si výsledky ich práce v podobe prehľadnej tabuľky 😊:

**ENVIROMENTÁLNY AUDIT ŠKOLY**

**ENERGIA**

|  |  |
| --- | --- |
| **ČO ROBÍ ŠKOLA PRE ŠETRENIE ENERGIOU** | **V ČOM BY SA MOHLA ŠKOLA ZLEPŠIŤ, KDE MÁ REZERVY** |
| Veľké množstvo okien z ktorých prijímame v škole denné svetlo a teplo zo slnka. | Veľké množstvo žiaroviek a žiariviek. Z toho je ich veľmi málo úsporných, čiže LED. |
| Možnosť regulovať takmer na všetkých radiátoroch teplotu prostredníctvom termo hlavíc.  | Veľa elektronických zariadení ostáva v tzv. “STAN BY” režime. Mohli by byť napríklad zariadenia zapnuté v predlžovačkách s vypínačom, ktoré by sa každý deň pri odchode z triedy vypli. |
| Regulovanie tepla podľa jednotlivých miestností - na chodbách, WC sa kúri menej ako v triedach. V aktuálnej situácii, keď žiaci 2. stupňa nechodia do škôl je v ich triedach len temperované kúrenie. | Odstrániť prekážky, ktoré sú umiestnené pred radiátormi a zabraňujú prekurovaniu v triedach (prevažne na 1. stupni). |
| Zavedené pravidlá pre šetrenie energie, napr. zhasínanie svetiel v triedach cez prestávky, na chodbách sa svieti zas len cez prestávky. Odstavenie kúrenia v pravidelných intervaloch. | Absencia izolačných fólii za radiátormi (ani na jedenom radiátore v škole), ktorá by zabránila úniku tepla cez steny von. |
| Šetrenie elektrickej energie pri ohreve vody, pretože teplá voda tečie len na WC a je nastavená na 38°C. Dôležité je aj tom, že sú rozvody teplej vody zaizolované.  | Umiestnenie teplomerov do tried a miestností v ktorých chýbajú pre lepšiu reguláciu s vykurovaním. |
| Celá budova ZŠ je zateplená, pričom sú aj vstupne dvere a okná na škole zaizolované a je na nich tesnenie. Tieto okná a dvere sú všetky vymenené za úsporné, čiže plastové. | Identifikovať pomocou termo kamery body a plochy najväčšieho úniku tepla z budovy. |
| Na vchodových a tzv. protipožiarnych dverách sú nainštalované samozatváracie systémy. | Vytvoriť nápisy s vysvetlivkami/obrázkami k šetreniu elektrickou energiou. |
| Obidva vstupny do školy - hlavný aj pracovný má tzv. "vzduchový vankúš", kde dochádza vo vykurovacej sezóne k menším únikom tepla. | Namontovať na zvyšných dvoch chodbách senzory na svetlá, aby sa svietilo len vtedy, keď niekto po chodbe prechádza. |
| Na schodiskách školy a na chodbe 2. poschodia + WC sú nainštalované senzory na automatické zapínanie a vypínanie svetla. | Pravidelné, nárazové vetranie tried prevažne cez zimu. Nevetrať cez ventilačky, ale napr. cez prestávky otvoriť na 5-10 min. okno dokorán. |
| Škola neprevádzkuje nápojový alebo iný automat, ktorý je energeticky veľmi náročný spotrebič. | Menej zaťahovať žalúzie na oknách (prípadne mať žalúzie vytiahnuté), ak nesvieti slnko priamo na žiakov, aby sa šetrilo na svietení a tiež kúrení v triedach. |
|  | Viac využívať prírodnú energiu, aby sa znížila vysoká spotreba plynu. |

**Ďakujeme vám za vašu prácu 😊...**

**A teraz, keď vieme ako na tom sme, poďme spoločne vytvoriť Environmentálny akčný plán- teda navrhnime aktivity na tému Energia, aby sme sa mohli v tejto oblasti zlepšiť. Svoje nápady zapisujte do príspevku s názvom: NÁVRHY aktivít z témy ENERGIA (z 9.11.2020).**

**Takže milí členovia kolégia, buďte kreatívni, už teraz som zvedavá na vaše nápady....**

**Vaša p. uč. Brčeková**